पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी का संक्रमण जिले में बढ़ता ही जा रहा है। जिले भर में सरकारी अस्पतालों में ऑक्सीजन बेड फुल हो गए है। नए मरीजों के लिए कोई जगह नहीं है। जिला मुख्यालय पर जेएलएन में गुरुवार सुबह एक वृद्धा को भर्ती कराने लाए मगर ऑक्सीजन बेड नहीं मिलने से दो घंटे तड़पने के बाद इमरजेंसी वार्ड में ही दम तोड़ दिया।
इसके अलावा गुरुवार को जारी कोरोना रिपोर्ट में 172 लोगों की कोरोना पाॅजिटिव रिपोर्ट आई। वहीं दो जनों की मौत हो गई। इस तरह जिले में एक्टिव केस की संख्या अब 1614 तक पहुंच गई है। वहीं कुल संक्रमितों का आंकड़ा 14291 तक पहुंच गया है। गनीमत ये है इनमें से 12545 स्वस्थ्य होने के बाद अपने घर लौट चुके हैं।
वहीं जिले में कुल सरकारी मौतों का आंकड़ा बढ़कर 132 तक पहुंच चुका है। कोरोना से जेएलएन से दो युवकों को भी घर भेजा गया। जो काफी खतरनाक स्थिति में हॉस्पिटल भर्ती हुए थे। वहीं कोरोना से जिले से पुलिस अधीक्षक श्वेता धनखड़ भी पॉजिटिव हो चुकी हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn